Kick-boxing

Kick-boxing o kick-boxa es un termino descriptive pro artes martial que, ben que similar a boxa, usa le pedes e etiam le manos pro colpar. Kick-boxing pote esser practicate pro sanitate general, o como sport de combatto. Le parola kick-boxing representa un gruppo de disciplinas o sportes de combatto que usa le pedes e le pugnos. Specialmente, kick-boxing es un ex le disciplinas de boxe pieds-poings que esseva disveloppate primarimente per le japoneses e depost per le statouniteses. Il son differente generes de kick-boxa, plus popular forma es un ubi colpos de pede son permittite solmente verso testa e torso.

In le medio del annos 1960, le japonese Kurosaki, qui trainava in Karate Kyokushinkai, viagiava a Thailanda discoperiente le ambito de boxa thailandese. Post su retorno al Japon decideva a combinar su technicas de karate con istes de boxa thailandese, removente colpos de cubito (le americanos etiam removeva colpos de genu), assi un nove sport appellate "kick-boxing" nasceva se. 
Inter le non-japoneses que ganiava plus successos, un consideration special debe esser date a francese Christian Guillaume qui in 1969 ganiava quatro victorias e duo partitas nulle; e americano Benny "The Jet" Urquidez qui in 1977 batteva Tatsuyuki Suzuki in quatro rondas. 

In 1973 Urquidez e Howard Hanson creava le WKA (World Karate Association), cambiante annos postea le "K" de "karate" pro iste de "kick-boxing". 

Le plus note campiones son Rob Kaman, Benny Urquidez, Dennis Alexio, Ernesto Hoost, e Marek Piotrowski. 

 Regulas 
Le colpos de pugno e colpos de pede son permittite super le cinctura, etiam le sweepings (e le low kicks (colpos de pede al coxa) son permittite. 

Le combattos "amateur" son conducite in tres rondas, e le professionales dura cinque rondas; 10 in campionatos de Europa e 12 in le campionatos mundial, con un intervallo (pausa) de un minuta inter rondas. 
Le colpos de pede al coxa (low kick) usualmente decide super le differentia in le combattos. 

 Equipamento 
Pantalones (longe o curte), guantos pugilistic e protectores pro le dentes e pro le organos genital; in le feminin combattos, feminas debe etiam portar protector de pectore e bottinas (non requirite in le combattos professional). 

 Ligamines externe 
 World association of all styles Kickboxing Organizations (WASKO)
 Le World Kickboxing e Karate Association (WKA) - Kick-boxing professional e amateur 
 International Sports Kickboxing Association (ISKA) - Kick-boxing professional e amateur
 International Kickboxing Federation (IKF) - Kick-boxing professional e amateur
 International Kickboaxing Board of Control (IKBC)
 World Kickboxing Network (WKN) 
 World Kickboxing Union (WKU) 
 World Kickboxing Federation (WKF) 
 World Federation of Kickboxing (WFK)
 World International Kickboxing Leauge (IKL)
 Professional Kickboxing Association (PKA)

Categoria:Sports de combatto
Categoria:Artes martial